Bjarne Thoresen

Bjarne Thoresen (1912–1998) var Norges ledende kulestøter i årene like før andre verdenskrig.

Hans ble norsk mester fire år på rad fra 1936 til 1939, og tok sitt femte norsk mesterskap i 1948. Han forbedret den norske rekorden 7 ganger, to ganger i 1936 og fem ganger i sin klart beste sesong 1939. Sitt beste støt presterte han på hjemmebane i Askim 8. oktober 1939 da han økte sin norske rekord til 15,80 meter, en lengde som plasserte ham på 15.-plass på årsstatistikken i verden dette året. Thoresen fikk sin idrettskarriere ødelagt av krigen. Han var aktiv i motstandsbevegelsen. Dette medførte at han ble arrestert og sendt til Grini, og videre til Sachsenhausen hvor han ble til krigens slutt. Redusert etter opphold i konsentrasjonsleirene kom han tilbake som idrettsutøver fram til 1949, men klarte han aldri å kopiere sine lengder fra før krigen. Likevel vant han sin femte tittel i 1948.

Bjarne Thoresen representere i hele sin karriere Askim IF, var selv formann i klubben allerede som 20-åring og ble i 1978 tildelt æresmedlemskap i foreningen.Askim Idrettsforening æresmedlemmer  Idrett.Speaker.no Publisert 19. november 2005. Besøkt 18. juli 2011.

Han er æret med en støtte i Askim idrettspark.Sandvolleyballbane i Askim Idrettspark www.nrk.no Publisert 7. juni 2007. Besøkt 18. juli 2011. Thoresen mottok også Fortjenstmerke for Norsk Friidrett, Østfold.Oppslagsboken 2011 – Norsk friidrett Østfold friidrett.forbundetonlie.no Besøkt 18. juli 2011.

Han jobbet som formann på Askim Gummivarefabrikk.

 Medaljer i norske mesterskap 
Plassering Øvelse ÅrGull  Kule  1936, 1937, 1938, 1939, 1948Sølv  Kule  1935Bronse  Kule  1933, 1949

Se også
 Liste over norske idrettspersoner på sokkel

 Referanser 
friidrett.no: NM Kule menn. 

 Eksterne lenker 
 Kule/Shot Put – Medaljevinnere i NM Friidrett Kulestøt herrer på www.friidrett.no
 Norsk Årsstatistikk 1936 i Friidrett www.friidrett.no Publisert 6. november 1984. Besøkt 18. juli 2011.
 Norgesmestere 1897-2008 Menn – Medaljevinnere i NM i Friidrett på www.bvnilsen.com

Kategori:Norske kulestøtere
Kategori:Norgesmestere i friidrett
Kategori:Norske motstandsfolk under andre verdenskrig
Kategori:Personer fra Askim kommune
Kategori:Fanger på Grini fangeleir